2014. gada 30. septembrī Noteikumi Nr. 581

Rīgā (prot. Nr. 51 37. §)

**Grozījumi Ministru kabineta 2009. gada 3. februāra noteikumos Nr. 96 "Kārtība, kādā izstrādā, saskaņo, apstiprina un aktualizē Latvijas Republikas nacionālās pozīcijas Eiropas Savienības jautājumos"**

Izdoti saskaņā ar

Attīstības plānošanas sistēmas

likuma 11. panta astoto daļu

1. Izdarīt Ministru kabineta 2009. gada 3. februāra noteikumos Nr. 96 "Kārtība, kādā izstrādā, saskaņo, apstiprina un aktualizē Latvijas Republikas nacionālās pozīcijas Eiropas Savienības jautājumos" (Latvijas Vēstnesis, 2009, 21. nr.) šādus grozījumus:

1.1. aizstāt noteikumu tekstā vārdus "Ministru padome" (attiecīgā locījumā) ar vārdu "padome" (attiecīgā locījumā);

1.2. izteikt 2. punktu šādā redakcijā:

"2. Lai nodrošinātu Latvijas Republikas interešu ievērošanu Eiropas Savienības lēmumu ierosināšanas, sagatavošanas un pieņemšanas procesā, izstrādā Latvijas Republikas oficiālu viedokli par Eiropas Savienības politikas dokumentu, Eiropas Savienības tiesību akta projektu vai citu Eiropadomes, Eiropas Savienības Padomes (turpmāk – padome), padomes komiteju vai darba grupu sanāksmju darba kārtībā iekļautu jautājumu – Latvijas Republikas nacionālo pozīciju Eiropas Savienības jautājumos (turpmāk – nacionālā pozīcija).";

1.3. papildināt 10. punkta pirmo teikumu aiz vārdiem "līdzatbildīgajām institūcijām" ar vārdiem "un Ārlietu ministriju";

1.4. papildināt I nodaļu ar 11.1 punktu šādā redakcijā:

"11.1 Šajos noteikumos minēto dokumentu un informācijas apritei tiek izveidota Valsts reģionālās attīstības aģentūras pārziņā esoša valsts informācijas sistēma darbam ar Eiropas Savienības dokumentiem (turpmāk – sistēma ESVIS). Sistēmas ESVIS darbības pamatnoteikumus, sistēmas pārziņa pienākumus, sistēmas lietotājus un to tiesību apjomu nosaka Ministru kabineta instrukcija.";

1.5. aizstāt 16. punktā vārdus "Reģionālās attīstības un pašvaldību lietu ministriju" ar vārdiem "Vides aizsardzības un reģionālās attīstības ministriju";

1.6. izteikt 22. punkta pirmo teikumu šādā redakcijā:

"Nacionālo pozīciju iesniedz izskatīšanai Ministru kabinetā, izmantojot sistēmu ESVIS.";

1.7. papildināt 24. un 25. punktu aiz vārdiem "Pastāvīgo pārstāvju komiteja" (attiecīgā locījumā) ar tekstu "(*COREPER*)";

1.8. papildināt 25. punktu ar trešo un ceturto teikumu šādā redakcijā:

"Instrukciju var izstrādāt, nodrošināt tās apstrādi un apriti, izmantojot sistēmu ESVIS. Apstiprināto instrukciju ievieto sistēmā ESVIS.";

1.9. papildināt 26. punktu aiz vārdiem "Pastāvīgo pārstāvju komiteja" (attiecīgā locījumā) ar tekstu "(*COREPER*)";

1.10. izteikt 27. punktu šādā redakcijā:

"27. Latvijas Republikas pārstāvis attiecīgajā padomes sanāksmē, padomes darba grupā vai komitejā 48 stundu laikā, bet, ja attiecīgajā sanāksmē izskatītais jautājums ir steidzams, – 24 stundu laikā pēc sanāksmes sagatavo attiecīgu ziņojumu un izplata to, izmantojot sistēmu ESVIS.";

1.11. papildināt noteikumus ar 27.1 punktu šādā redakcijā:

"27.1 Latvijas prezidentūras Eiropas Savienības Padomē (turpmāk – prezidentūra) laikā ziņojuma sagatavotājs pēc katras padomes un padomes darba sagatavošanas struktūras sanāksmes (tai skaitā Pastāvīgo pārstāvju komitejā (*COREPER*) un Politikas un drošības komitejā), trīspusējas sarunas starp Eiropas Parlamentu, padomi un Eiropas Komisiju parastās likumdošanas procedūras ietvaros un, ja nepieciešams, pēc citas ar prezidentūras mandāta jautājuma virzību saistītas sanāksmes sagatavo:

27.1 1. ziņojuma kopsavilkumu (izskatītais jautājums, rezultāts, turpmākā rīcība) un pēc iespējas izplata to triju stundu laikā pēc sanāksmes noslēguma (kopsavilkumu pēc Pastāvīgo pārstāvju komitejas (*COREPER*) sanāksmēm sagatavo Ārlietu ministrija);

27.1 2. ziņojuma izklāstu (Latvijas pārstāvji sanāksmē, Latvijas viedoklis, citu valstu pozīcijas) un izplata to 24 stundu laikā pēc sanāksmes noslēguma;

27.1 3. ziņojumu par starptautisko sanāksmi, kuras norises ilgums pārsniedz vienu dienu, un izplata to pēc sanāksmes noslēguma, izņemot gadījumu, ja ziņojums jāizplata nekavējoties, lai operatīvi pieņemtu lēmumu.";

1.12. papildināt noteikumus ar 27.2 punktu šādā redakcijā:

"27.2 Šo noteikumu 27.1 punktā minētās darbības veic, izmantojot sistēmu ESVIS.";

1.13. izteikt 34. punktu šādā redakcijā:

"34. Atbildīgā iestāde pēc apstiprināšanas Ministru kabinetā iesniedz nacionālo pozīciju izskatīšanai Saeimas Eiropas lietu komisijā pirms jautājuma izskatīšanas Eiropadomē vai padomes sanāksmē, pirms jautājuma izskatīšanas pēc būtības padomes darba grupā vai komitejā vai citās jautājuma izskatīšanas stadijās.";

1.14. aizstāt 34. punktā vārdus "Atbildīgā iestāde pēc apstiprināšanas" ar vārdiem "Atbildīgā iestāde, izmantojot sistēmu ESVIS, pēc apstiprināšanas";

1.15. papildināt noteikumus ar 35.1, 35.2 un 35.3 punktu šādā redakcijā:

"35.1 Šo noteikumu 12. un 27. punktu prezidentūras laikā nepiemēro, izņemot, ja Vecāko amatpersonu sanāksme, lai nodrošinātu Latvijas Republikas efektīvu interešu pārstāvību pēc prezidentūras beigām, lemj par nepieciešamību:

35.1 1. izstrādāt nacionālo pozīciju par Eiropas Savienības politikas dokumentu, Eiropas Savienības tiesību aktu projektu vai citu jautājumu, kas publicēts prezidentūras laikā (šo noteikumu 12.1. apakšpunkts);

35.1 2. grozīt vai papildināt apstiprinātu nacionālo pozīciju (šo noteikumu 12.5. apakšpunkts).

35.2 Šo noteikumu 24. un 25. punktā minētās instrukcijas prezidentūras laikā neizstrādā, ja diskusijas nepārsniedz prezidentūras mandātā paredzētās pilnvaras vai ja Latvijai kā dalībvalstij nav īpašu interešu, kas atšķiras no prezidentūras interesēm.

35.3 Šo noteikumu 27.1, 27.2, 35.1 un 35.2 punkts zaudē spēku 2015. gada 1. jūlijā."

2. Šo noteikumu 1.10. un 1.12. apakšpunkts stājas spēkā 2014. gada 1. novembrī.

3. Šo noteikumu 1.6., 1.8. un 1.14. apakšpunkts stājas spēkā 2015. gada 1. jūlijā.

Ministru prezidente Laimdota Straujuma

Ārlietu ministrs Edgars Rinkēvičs